open-index/open-wikipedia-markdown huggingface dataset:
Ератостен

**Ератостен** од Кирена — старогрчки математичар, поет, атлетичар, географ и астроном. На него се препишуваа системот на Земјиниот географски координатен систем, а претставува и првиот научник кој го пресметал обемот на Земјата.

## Мерење на обемот на Земјата
thumb|left|Мерење на обемот на Земјата
Смислил очигледен и едноставен начин да го измери обемот на Земјата.
Ератостен знаел за денот кога сонцето бил највисоко над Сиена. Одредил дека истиот ден во Александрија, Сонцето во својата највисока точка се наоѓа под агол 1\50 од кругот јужно од неговиот зенит. Ератостен смета дека Александрија и Сиена, кои ги зел како појдовни точки во своите мерења, лежат на ист меридијан. Освен тоа, нему му било познато дека во Сиена, напладне на 22 јуни, сончевите зраци го осветлуваат дното на еден бунар, односно паѓаат под прав агол, односно Сонцето е во зенитот на тој бунар. Во истиот ден и час, Ератостен во Александрија забележал дека сончевите зраци не паѓаат под прав агол туку со вертикалата заклопуваат агол, кој тој го измерил со помош на скафион и утврдил дека изнесува 1\50 дел од кругот или 360/50=7,20 . Тоа значело дека сончевите зраци паѓаат под агол кој е за 7,20 или 70 12' помал од првиот.

Откако го завршил астрономскиот дел од својата работа, требало да ја заврши и геодетската работа, која се состоела од мерење на растојанието- лакот помеѓу Александрија и Сиена. Оваа геодетска работа, Ератостен не ја извршил, односно не извршил мерење на односното растојание, туку, како директор на Александриската библиотека, тој податок го зел од добро водените катастарски книги во кои утврдил дека изнесува 5000 александриски стадии.

## Значење и влијание
Еден краток расказ на македонскиот писател Живко Гроздановски носи наслов „Ератостен“.

## Извори
* „Математичка Географија. Универзитетски учебник, Скопје, 2007

## Наводи

Категорија:Теоретичари на броевите
Категорија:Геометри
Категорија:Геодети
Категорија:Старогрчки астрономи
Категорија:Старогрчки географи
Категорија:Старогрчки математичари
Категорија:Луѓе од Александрија
Категорија:Старогрчки пронаоѓачи
Меѓународна скала на јадрени настани

**Меѓународна скала на јадрени настани** (**INES**, **МСЈН**) — мерна скала во 1990 г. од Меѓународната агенција за атомска енергија.

Скалата е инспирирана од Рихтеровата скала, што се користи за опишување на земјотреси. Секое ниво репрезентира, покачување на опасноста од секое претходно ниво. Како и да е, споредувајќи со земјотреси, каде што интензитетот може да биде квантитативен, што може да биде природен, во оваа скала се зима од вештачки јадрени настани.

## Скала
Има 7 нивоа на INES скалата; 3 *[[инциденти]]*-нивоа и 4 *[[несреќи]]*-нивоа.


  
    **7** – Голема несреќа
    **6** – Сериозна несреќа
    **5** – Несреќа со пошироки последици
    **4** – Несреќа со месни последици
    **3** – Сериозен инцидент
    **2** – Инцидент
    **1** – Аномалија
    **0** – Неутрално - Без безбедносни значења
  


Категорија:Јадрени несреќи
Категорија:Јадрена безбедност
Категорија:Скали
Хирошима

**Хирошима** (јапонски: 広島市  ひろしま-し = Хиросима-си = град "Широк остров") е главен град на префектурата Хирошима, и е најголемиот град во регионот Чугоку, од западен Хоншу, најголемиот остров на Јапонија. Стана првиот град во историјата, уништен од атомска бомба, во 8:15 часот, на 6 август 1945 брзо до завршувањето на Втората светска војна.

## Хирошима како мотив во ументоста
* „Споменикот на Хирошима“ — песна за деца на хрватскиот поет Григор Витез.


Податотека:Mitaki-dera Taho-to.jpg|Mitaki-dera
Податотека:Fudoin Kondo.jpg|Fudoin
Податотека:Hiroshima-Castle-1.jpg|Замокот Хирошима


## Наводи

Категорија:Градови во Јапонија

Категорија:Населени места основани во 1589 година
Прашник

мини|десно|Прашници на амарилис (Amaryllis)
**Прашник** (лат. *stamen*) — машки полов орган кај растенијата, кој во себе го создава поленот. Настанал од листоликите микроспорофили на примитивните голосеменици - предци на скриеносемениците. Збирот на сите прашници во цветот се нарекува **андрецеум** (Androeceum).

## Градба
Во најголем број случаи прашникот се состои од прашников конец (filamentum) на чиј врв се наоѓа прашница (anthera). Понатаму, прашницата ја чинат две полуантери (thecae) кои ги поврзува продолжението на прашниковиот конец (conectiv). Самите тие, со една попречна преграда, се поделени на две поленови ќеси (loculi). Прашникот е хомологен на микроспорофилите, а прашниковите ќеси на микроспорангиите.

## Стадиуми на развој
Листот од кој настанува прашникот, во почетните стадиуми од развојот претставува испупчен (конвексен) израсток (т.н. примордија) кој расте и му дава стапчеста творба, од која ќе се развијат прашниковиот конец и поленовите ќеси. Претпоставката дека прашниците, како и толчникот, настануваат од листот, ја потврдуваат и претворањата на овие органи во листолики, зелени органи кај некои цветови. Тоа се случува поради надворешните агенси, како што е каснувањето на инсектите.

## Распоред на прашникот
Распоредот на прашникот во цветовите е спирален и во циклуси. Бројот и изгледот на прашникот е важна системска одлика. На пример, повеќето фамилии на уснатици имаат четири прашници, од кои два се подолги, а крстовидните имаат шест прашници, од кои четирите долги настанале со делба на два прашника. Ако прашниците прават еден круг, таквиот андрецеум е *хаплостемон*.

Кај многу видови прашниците се распоредени во два круга и таквиот андрецеум се нарекува *диплостемон*. Таков е случајот кај фамилијата лилјани, на пример. Има уште и *обдиплостемон*. Кај фамилијата орхидеи доаѓа до сраснување на прашникот со столпчето на толчникот, но и кај други видови е забележано сраснување на прашникот и другите делови на цветот, како што се венечните ливчиња.

## Улога
Главна улога на прашникот е да произведува полен, но може да има и други улоги. Во случај на редукција на венчето можe да ја преземe улогата на овие ливчиња, односно со своите живи бои да ги привлекува опрашувачите, каков што е случајот кај родот Melaleuca. Исто така, на прашникот му се припишува и улога на жлезда, односно улога на нектариум, како кај кукурекот. Во овој случај, прашниците кои ги заменуваат нектариумите немаат способност за создавање поленови зрна и се нарекуваат *стаминодии*.

## Наводи

Категорија:Анатомија на растенијата
Пилав

thumb|250px|Пилав со рендано сирење
**Пилав** — јадење од варен ориз, прелиен со врело масло. Името потекнува од турскиот назив Pilav , кој пак е позајмен од староперсиското پلو, што се изговара *палау*, односно од иранското polów.

## Историјат
Еден од најраните пишувани наводи за пилавот може да се најде во историјата за Александар Велики, кога се опишува бактриското гостопримство. (Бактрија била источна иранска провинција, веројатно родното место на жена му на Александар, Роксана и географски се наоѓа во денешен Узбекистан.)

Пилавот обично се смета за еден од најстарите начини на подготовка на ориз, кој има персиски корени. Познато е дека му бил послужен на Александар Велики по неговото заземање на Согдијан, главниот град на покраината Мараканда (денешен Самарканд). Подоцна војската на Александар го донела ова јадење назад во Македонија и тоа се проширило низ цела источна Европа.

## Разновидност
Во зависност од локалната кујна, пилавот исто така, може да содржи различни видови месо или зеленчук. Пилавот и сличните јадења се карактеристични за Блискиот Исток, Централна и Јужна Азија, Источна Африка, Латинска Америка и Карибите.

Во Италија пилавот е познат под називот *ризото*, во Иран се вика *чилав*, а се подготвува и во Кина и Јапонија.

## Надворешни врски
* Пилав од нелупен ориз 
* Локалитет Пилав Тепе
* Пилав Тепе низ вековите 

## Наводи

Категорија:Јадења од ориз
Категорија:Македонска кујна
Категорија:Турска кујна
Категорија:Балканска кујна
Категорија:Турцизми
Категорија:Дебар (Албанија)
Карл Билд

(роден на ) — шведски политичар, дипломат и нобеловец. Тој бил премиер на Шведска од 1991 до 1994 година и водач на либералната партија на Шведска од 1986 до 1999 годиа. Исто така тој е и министер за надворешни работи од 6 октомври 2006 година.

## Поврзано
* Шведска
* Швеѓани

## Надворешни врски

* bildt.net, официјално мрежно место
* Alla Dessa Dagar, блог на Билд на шведски
* Bildt Comments, блог на Билд на англиски

## Наводи
 

Категорија:Премиери на Шведска
Категорија:Шведски политичари
Категорија:Шведски дипломати
Категорија:Луѓе од Халмстад
Категорија:Заповедници на Легијата на честа
Категорија:Апсолвенти на Стокхолмскиот универзитет
Категорија:Носители на Големиот крст од I класа на Орденот за заслуги за СР Германија
Категорија:Живи луѓе
Категорија:Шведски блогери
Фарук Иремет

**Фарук Иремет** (Сиберек, Турција,  година) е зазански, турски и шведски писател.

## Животопис
Фарук Иремет е роден во 1965 година во Cибepeк во Турција. Завршили основно училиште во родниот град, а гимназија во Дијарбакир, каде што работел во периодот од 1982-1983, период по завршувањето на средното образование. Во 1983 година, ги започнал студиите на Универзитетот во Ескисехир како студент по економија. Паралелно со студиите, работел како наставник во основно училиште во близина на Дијарбакир. Во овој период започнал да ги објавува своите први песни и статии во различни списанија. Во 1985, добил награда за статии, објавени во Анкара.

Во 1986 година, се преселил во Шведска. Во 1989, основал издавачќка куќа, која ја именувал Suk. Фарук Иремет продолжил со објавувањето на псни и статии на својот мајчин јазик и во Шведска. Познатите списанија со кои соработувал и во кои биле објавувани негови дела ги вбројуваат списанијата Falköpings Tidning и Snäckan.

Фарук Иремет е член на Друштвото на писатели на Шведска и Здружението на шведски наставници.

## Автор е на книгите
* *Пустински дожд*, поезија, Suk Yayınları (Иpemet Издаваштво), 1989 година, турски јазик. 
* *Антологија на шведските писатели* (посветено на шведските писатели), Iremet Publishing, 1995
* *Нашиот јазик, зазански* (за разликите меѓу зазнсакиот, курдскиот и турскиот), Iremet Publishing, 1996. 
* *Митра*, поезија, Yarın Yayınları, Анкара, 1996, турски 
* *Кревко срце*, поезија, [Иpemet Издаваштво], 1996, зазански
* *Ова срце*, ЦД (текстуални и музички записи), Iremet Publishing, 2005

## Наводи
* Фарук Иpemet 
* ZazaPress - Зазанскиот јазик и зазанска култура  
* Iremet Publishing 
* Kormıskan-Bülten - Kormıskan-Bülten - Зазанскиот јазик и зазанската култура 
* Статии и книги од Фарук Иремет (шведски)

Категорија:Турски писатели
Категорија:Шведски писатели
Astral Projection

**Astral Projection** е електронска музичка група од Израел која продуцира психоделична и гоа транс музика. Моментални членови се Avi Nissim и Lior Perlmutter. Иако повеќето од нивните изданија ги имаат направено во сопствената издавчка куќа, Trust in Trance (која подоцна се спои со Phonokol), тие исто така имаат издадено записи и за други лејбели, вклучувајќи ги Transient. Во прилог на обемната дискографија, групата има голем број светски турнеи.

## Историја
Претходник на Astral Projection беше SFX, формирана во Израел во 1989 година и првично се состоеше од Avi Nissim и Lior Perlmutter. Тие го објавија хит синглот во 1991 година наречен *Monster Mania*, што ги поттикна да почнат да работат на албум. Делото е прекинато кога тие одлучија да патуваат во Њујорк и да ја испробаат среќата таму. Додека Avi наскоро се враќа дома, Lior престојуваше во САД и во 1992 година го издава синглот *JBIE*. Во 1993 година, со Lior кој сѐ уште е во САД, Avi се здружил со Yaniv Haviv и Guy Sabbag и тие го издаваат синглот *Another World*. Во почетокот на 1994 година, Lior се враќа во израел да работи на својот материјал со остатокот на членовите под нивниот нов лејбл Trust In Trance. По ова издание, Guy одлучи да ја напушти групата и останатите членови на крајот го смениле името во Astral Projection. 
Тие имаат продуцирано девет албуми. Најнов албум е "Ten", кој беше издаден во 2004 година. Astral Projection немаат издадено албум од 2004 година, иако тие објавија неколку синглови од тогаш. 
Најпознатите песни се хитови, како што се "Kabalah", "People Can Fly", "Mahadeva" и "Dancing Galaxy". 
Четирите најнови песни се "Open Society", "The Prophecy", "One" и "Strange World" кои беа поздравени со ентузијазам од гоа и Psychedelic транс обожаватели. Нивниот претстоен албум *Open Society* се очекува да биде објавен во 2010 година (според нивниот Мајспејс профил); оваа порака за датумот на издавање беше пуштена прво јануари 2008 до септември 2008 година, а потоа од септември 2008 до едноставно "2009", а потоа од 2009 до едноставно "2010". После одлагањето во септември 2008 година, на мрежното место на Astral Projection го препишува спорот со BNE, лејбл со кој првично се согласи да го издаде овој албум. Иако ова објаснување не е повеќе на нивното мрежно место, нивната MySpace страница вели дека *Open Society* сега ќе биде издаден од Trust in Trance Records.

## Дискографија
* *Trust in Trance 1* (1994)
* *Trust in Trance 2* (1995)
* *Trust in Trance 3* (1996)
* *The Astral Files* (1996)
* *Dancing Galaxy* (1997)
* *Trust In Trance - The Next Millenium* (1998)
* *Another World* (1999)
* *In the Mix* (2000)
* *Amen* (2002)
* *Ten* (2004)

## Надворешни врски
* Astral-Projection.com (Официјално мрежно место)
* Astral Projection (Myspace профил)
* Phonokol Records 
* Band history

Категорија:Електронска музика
Категорија:Електронски музичари
Категорија:Електронски музичари по жанр
Категорија:Транс музичари
Категорија:Транс музички групи
Франсоа-Андре Даникан Филидор

**Франсоа-Андре Даникан Филидор** (роден во Дре на 7 септември 1726 - починал воп Лондон на 31 август 1795) бил француски шахист и музички композитор. Тој се смета дека бил еден од најдобрите шахисти во негово време, но сепак во тоа време титулата „светски правак“ сè уште не постоела. Неговата книга *Анализа на шаховската игра* (француски: *Analyse du jeu des Échecs*) се сметала за стандардно шаховско помагало во следните 100 години. За време на неговиот живот, не бил именуван со целото име, односно најчесто бил именуван како Андре Даникан Филидор.

Категорија:Француски шахисти
Категорија:Француски композитори
Куско

:*За други значења на поимот „Куско“, видете ја [[Куско (појаснување)|страницата за појаснување]].*

**Куско** (; на ) — град во југоисточно Перу, во близина на долината Урубамба на планинскиот масив Анди. Градот е главен град на регионот Куско и на покраината Куско. Куско има население од околу 348.935 жители и се наоѓа на 3300 метри надморска височина. Градот бил историски главен град и центар на Империјата на Инките и во 1983 година станал дел од светското културно наследство на УНЕСКО.

## Потекло на поимот
Името на градот Куско доаѓа од кечуанскиот назив за градот  "qusqu wanka"  што во буквален превод значи *карпа на бувот*.

## Историја
Куско бил главен град на Империјата на Инките. Се смета дека некаде во 11 век или 12 век бил основан од страна на Манко Капак. Овој град бил кралски и верски центар на Инките.

## Збратимени градови

Куско е збратимен со:

## Галерија

File:Cusco Coricancha view1.jpg|Храм Кориканча
File:Cathedral at Cuzco.jpg|Катедрала во Куско
File:Cusco-c02.jpg|Поглед кон Куско
File:Iglesia-La-Compania---Cuzco.jpg|Црква во Плаза де Армас


## Наводи

## Поврзано
* Инки
* Империја на Инките
* Мачу Пикчу
* Кечуанци

## Надворешни врски

* Владина страница за Куско  
* Владина страница за култура  
* PromPerú: Владин туристички портал за Куско
* Општи информации и факти за Куско 

Категорија:Градови во Перу
Категорија:Градови во Царството на Инките
Категорија:Светско наследство во Перу

Категорија:Населени места основани во 10 век
Категорија:Населени места основани во 1533 година
Мордор

**Мордор** (на синдарински *Црна земја* и на квенја *Земјата на Сенката*) е земјата во која живее „непријателот“ Саурон во измислениот свет на делата на Џ. Р. Р. Толкин наречен Средна Земја. Мордор се наоѓа на југоисток од Средна Земја источно од големата река Андуин. Единствената планина во Мордор, Ородруин била одредиштето на ликовите од Дружината на Прстенот (а потоа на Фродо Багинс и Семвајз Гамџи) во нивната потрага за уништување на Единствениот Прстен опишана во Господарот на прстените. Мордор бил единствен бидејќи го обиколувале три огромни планински венци, од север, запад и од југ. Планините строго ја заштитувале земјата од наезда и го спречувале бегството на сите оние кои живееле во Мордор (слуги на Саурон)

Категорија:Средна земја
Список на дипломатски претставништва на Лихтенштајн

thumb|400px|Дипломатските претставништва на Лихтенштајн.
Ова е **список на дипломатски претставништва на [[Лихтенштајн]]**. Ова е мала држава, но има стратешки амбасади во најважните центри во Европа и Америка.

## Европа
right|thumb|Амбасада на Лихтенштајн во Виена.
* 
** Виена (амбасада)
* 
** Брисел (амбасада)
* 
** Берлин (амбасада)
* 
** Ватикан (амбасада)
* 
** Берн (амбасада)

## Северна Америка
* 
** Вашингтон (амбасада)

## Поврзано
* Надворешни односи на Лихтенштајн
* Лихтенштајн

## Надворешни врски
* Министерстви за надворешни работи на Лихтенштајн .

Категорија:Надворешни односи на Лихтенштајн
Категорија:Политикa на Лихтенштајн
Припјат

[thumb|250п|Панорамски поглед на Припјат - [мај 2009.]]
**Припјат** (, ) е напуштен град во зоната околу Чернобил, во северна Украина, Киевска област, блиску до границата со Белорусија. Градот е основан во 1970 год, како живеалиште на работниците од Чернобилската атомската централа, а е напуштен во 1986 година, по Чернобилската несреќа. Населението на градот изнесувало околу 50,000 пред несреќата. Целиот град бил евакуиран за два дена по избивањето на катастрофата.

## Наводи

## Надворешни врски
* Припјат: Хроника за градот на духовите 
* Припјат на Советската мапа (1986) 
* „Нашиот Припјат“ — YouTube канал со неколку филмови за градот Припјат од времето пред Чернобилската несреќа до ден денес.
* Фото-албум „Чернобил 1986“ од Том Боси со слики од Припјат 
* Pripyat.com  - Мрежно место создадено од поранешните жители

Категорија:Градови во Украина
Категорија:Чернобилска несреќа
Категорија:Населени места основани во 1970 година
Категорија:Напуштени градови
Симјон Симев

**Симјон** или **Симеон** **Симев** (роден на  во ) — македонски поет, есеист и новинар.

## Животопис
Симев студирал историја со историја на уметност на Универзитетот „Кирил и Методиј“ во Скопје. Работел како наставник во гимназија, соработник во Републичкиот секретаријат за култура, новинар во Првата и Одговорен уредник на Радио култура (Трета програма) на Македонското радио .

Симев објавувал стихови, есеи, статии, студии во весници, списанија, периодични публикации. Неговата поезија била издавана во Бугарија и Германија.

## Книжевно творештво
* *Соспи*. Табернакул, Скопје 1997.
* *Месечина огрева, сонце изгрева*. Наша книга, Скопје 1999.
* *Дамга*. Наша книга, Скопје 2002.
* *Шарената сенка: живопис, литература, музика*. Макавеј, Скопје 2008.
* *Ронливи лета море далечно*. Симев С., Скопје 2010.

## Надворешни врски
* Официјална веб страна на Симеон Симев. 
* Во песокта. *Соспи*.
* Ловци ја крадат ноќта. *Соспи*.
* Вермер или исечок од тишината. *Шарената сенка*.

## Извори


Категорија:Луѓе од Штип
Категорија:Македонски поети
Категорија:Македонски есеисти
Категорија:Македонски новинари
Категорија:Македонски уредници
Категорија:Југословенски поети
Категорија:Апсолвенти на Филозофскиот факултет - Скопје
G.M.S.

**GMS** (*Growling Mad Scientists*) се холандско психоделично транс дуо кое има остварено значајна популарност од почетокот на 1990-тите до денес (2009). Формирана од Shajahan Matkin (исто така познат како Riktam) и Joseph Quinteros (исто така познат како Bansi) во градот Амстердам, кој се наоѓа во западниот дел на Холандија, дуото привлече голема меѓународна обожавателска база. GMS ја основа издавачката куќа Spun Records во 1999 година, првиот психоделичен транс лејбл во САД и Ибица, Шпанија.

Во 2008 година, GMS ја напуштија Spun Records и концентрирајќи се на нивните кариери и во 2009 создаваат нов лејбл за издавање на сета  нивна музика од своите различни бендови наречена Starbox Music.

GMS 2 пати освои Psy-Trance награда (2001, 2009) на DJ Awards во Ибица, Шпанија.

## Членови
### Риктам
Shajahan Matkin (Riktam) е роден во 1976 година во Амстердам, Холандија. Тој се сретна со својот ко-член Bansi во кафуле кога беше на 14 години. Кога имал 15 години го напушта училиштето и отиде во Индија, каде што отпатуваа за Гоа за да ја доживее својата прва транс забава. По враќањето во Амстердам во 1995 година од друго патување во Индија, тој започнува да прави музика со Bansi неговиот пријател. Тие создале група наречена Growling Mad Scientists или GMS како што станаа познати. Сега тој живее на Ибица, Шпанија и диџејува и продуцира настапи во живо низ целиот свет на различни функции.

### Банси
Joseph Quinteros (Bansi) е роден во Барселона во 1976 година. Тој свиреше тапани 6 години, почнувајќи на возраст од 11 години. Тој, исто така свиреше бас и гитара, бидејќи неговиот татко бил музичар. На 14 тој се запознал со Riktam и после патувањето на Гоа заедно тие ја основаа GMS. Тој, исто така сега живее на *Ибица* и патувања светот на постојана основа.

## Дискографија
### Албуми
* *Chaos Laboratory* (Hadshot Haheizar, 1997)
* *The Growly Family* (TIP Records, 1998)
* *GMS Vs. Systembusters* (Spun Records, 1999)
* *Tri-Ball University* (TIP, 2000)
* *The Hitz* (TIP, 2000)
* *No Rules* (Spirit Zone Records, 2002)
* *The Remixes* (Spun, 2003)
* *Emergency Broadcast System* (Spun, 2005)
* *Chaos Laboratory* (Avatar Records, 2006) (Re-Release)
* *The Remixes Vol2* (Starbox, 2009)

### Компилации
* *Genetic Process* (Spun, 2002)
* *Genetic Process "Part Dose"* (Spun, 2002)
* *Spunout* (Spun, 2003)
* *Pressure* (Spun, 2003)
* *Zero-1* (Spun, 2003)
* *Hypernova* (Spun, 2004)
* *XXL* (Spun, 2004)
* *Remote Viewing* (Spun, 2005)
* *Zero Gravity* (Spun, 2005)
* *The Outer Limits* (Spun, 2005)
* *Spunout in Ibiza* (Spun, 2007)

## Признанија
### Награди
; Ibiza DJ Awards
* 2001 Best International DJ Psychedelic Trance
* 2009 Best International DJ Psychedelic Trance

## Надворешни врски
* Growling Mad Scientists - официјално мрежно место
* GMS - MySpace
* Starbox  - Starbox Music Label
* GMS  - обожавателски клуб

Категорија:Електронска музика
Категорија:Електронски музичари
Категорија:Електронски музичари по жанр
Категорија:Транс музичари
Категорија:Транс музички групи
Категорија:Музички групи основани во 1995 година
Петабајт

**Петабајт** (изведено од SI-претставката „пета-“) е единица за податоци или компјутерска меморија еднаква на еден квадрилион бајти, или (1000 терабајти или 1.000.000 гигабајти). Кратенката за оваа единица е **PB** (или **ПБ**). Самата претставка пета- (P) означува 1000-ти степен:
* 1 PB = 1.000.000.000.000.000 B = 10005 B = 1015 бајти.

Поимот „пебибајт“, со бинарна претставка пеби- (Pi) се користи за изразување на 10245 бајти.
* 1 PiB = 1.125.899.906.842.624 Б.

## Петабајтите во употреба
Еве некои примери за користење на „петабајти“ за изразување на количина на податоци во различни полиња:

* **Историја**: Според Кевин Кели од весникот „The New York Times“, „сите [пишани] дела на човештвото, од почетокот на запишаната историја наваму, на сите јазици“ можат да се складираат во 50 петабајти податоци.
* **Компјутерски хардвер**: Базата на податоци Teradata 12 има капацитет од 50 петабајти компримирани податоци.
* **Телекомуникациски фирми**: AT&T секој ден пренесуваат по 16 петабајти податоци низ нивните мрежи.
* **Архиви**: Семрежниот архив (*Internet Archive*) содржи околу 3 петабајти податоци, и се проширува со стапка од околу 100 терабајти месечно (март 2009).
* **Интернет**: Google обработува околу 20 петабајти податоци дневно.
* **Физика**: 4-те експерименти на Големиот хадронски судирач ќе дадат 15 петабајти податоци годишно, кои ќе се дистрибуираат преку пресметковната решетка LHC Computing Grid.
* **P2P мрежи**: Според податоци од месец октомври 2009, Isohunt има околу 9,76 петабајти податоци складирани во торенти кои се глобално индексирани.
* **Игри**: World of Warcraft користи 1,3 петабајти за складирање на играта.

## Поврзано
* Бајт
* Величински редови (податоци)

## Наводи

Категорија:Единици за информации
Атанас Великов Атанасов

**Атанас Великов Атанасов-Божанин** (Тачо), (Петрич 1921 - Петрич, 1975) беше македонски борец, учесник во партизанското антифашистичко движење во Пиринска, во Егејска и во Вардарска Македонија. Бил партизан од јануари 1944 година во ЕЛАС, потоа во Петричкиот партизански одред „Антон Попов“, а накрај заменик командант на бригада во НОВ. Со наредба на ГШ на НОВ и ПОМ од 17 септември 1944 година во близина на селото Митрашинци - Беровско, на планината Плачковица е формирана 50та Македонско Народно Ослободителна Дивизија на НОВЈ во чиј состав влегле 4та, 13та и 14та МНОУБ. На истиот ден е формирана и 14<sup>та</sup> Македонска народноослободителна ударна бригада „Димитар Влахов“, а во неа на позиција заменик командант од 23 април 1945 до крајот на војната, бил токму Атанас Атанасов.

Учествувал на сите три заседанија на АСНОМ. На Второто заседание ги пренел желбите на македонскиот народ од Пиринскиот дел на Македонија за обединување во една македонска национална држава. 1949 година е уапсен од „Државна безбедност“ во Петрич по што поради своите македонски национални определби, е обвинет дека бил агент на УДБА и агитирал за присоединувањето на Пиринска Македонија кон СР Македонија, односно кон тогашната федерација на СФРЈ. Тој бил затворен и осуден од бугарските власти за време на Резолуцијата на Информбирото. 

## Наводи


## Литература
* Политичкиот, националниот и социјалниот состав на народните претставници на Првото заседание на АСНОМ, „Гласник на ИНИ“, VIII/1, Скопје, 1964
* АСНОМ. Документи од Првото и Второто заседание на АСНОМ, I, 2, Архив на Македонија, Скопје, 1984

Категорија:Македонски комунисти
Категорија:Бугарски комунисти
Категорија:Македонски партизани
Категорија:Македонски борци
Категорија:Македонци во Бугарија
Категорија:Делегати на Првото заседание на АСНОМ
Категорија:Делегати на Второто заседание на АСНОМ
ТЕКО ТВ

Првата приватна телевизија во Македонија (и во поранешна Југославија) беше формирана во Штип од г. Миле Кокотов во 1989 година. Оваа приватна телевизија беше наречена „ТЕКО ТВ“ но, денес повеќе не постои.

ТЕКО ТВ како прво приватно јавно гласило (прв приватен електронски медиум) беше многу популарен на крајот од осумдесеттите и раните деведесетти години од минатиот век. Тоа е периодот кога во Македонија имаше само два ТВ канали од државната Македонска телевизија и две радио програми од Македонското радио. Беше вистинско освежување во оваа област и предвесник на голем број на приватни електронски и печатени медиуми кои за неколку години достигнаа 300 на број.

Во тој период Македонија, според бројот на приватни ТВ станици во однос на бројот на жители беше прва во Европа.

Категорија:Телевизии во Штип
Категорија:Поранешни телевизиски канали во Македонија
Авдолеон

мини|Сребрена тетрадрахма, од времето на кралот Авдолеон - приказ на главата на божицата Атена.
[мини|258x258пкс|Натписна плоча на Авдолеон, од неговата статуа на кејот на реката [Вардар]]
**Авдолеон** (315-285/6&nbsp;г. п.н.е.) бил крал на Пајонија. Наследник на Патрај кој владеел до 315 год. п.н.е., кога Авдолеон го наследил престолот.

За него не постојат многу историски податоци и тие пред сѐ се темелат на археолошките истражувања на археолозите од Р Македонија. За време на неговото владеење, Пајонија се ослободила од македонската врховна власт и станала независна држава. Тој настојувал да влезе во кругот на дијадосите и да игра активна улога во настаните во Македонија и пошироко. Сел активно учество во антимакедонската коалиција против Деметриј Полиоркет, кој се прогласил за крал на Македонија во 294/3 г.п.н.е.  Авдолеон најмногу придонел во развојот на Пајонија и нејзинот доближување до развиениот хеленски свет и културата на државите на Александровите дијадоси. Од 289 год. п.н.е. тој ја снабдувал Атина со жито бидејќи македонскиот крал Антигон Гонат го зазел нејзиното главно пристаниште, Пиреј. Поради пројавеното пријателство, атинското народно собрание му подарило златен венец, му доделило атинско граѓанско право и му подигнала бронзена статуа на Агората. Тој имал развиено широка, разновидна но и квалитетна монетарна продукција, за што сведочат археолошките пронајдоци.

По неговата смрт бил наследен од Аристон (286-85&nbsp;г. п.н.е.)

## Наводи


## Литература
* Елеонора Петрова: Paeonia in the 2nd and the 1st millennia BC. Editio Monumenta Macedoniae. 3, Skopje 1999.
* Grace H. Macurdy: Troy and Paeonia. With glimpses of ancient Balkan history and religion. New York, 1925

## Поврзано
* Пајонија
* Пајонско племенско и кралско монетоковање
* Пајонски јазик
* Пајонци

Категорија:Пајонски кралеви
Јужни Алпи

[thumb|300px|Јужните Алпи покриени со снег на сателитска снимка на [Јужен Остров|Јужниот Остров на Нов Зеланд.]]

**Јужните Алпи** (англ. *Southern Alps*) се планински венец кој се протега долж западната страна на Јужниот Остров на Нов Зеланд, и го дели Јужниот Остров на два дела по целата должина. Поимот „Јужни Алпи“ се однесува на целиот венец, но помалите венци во склоп на него имаат свои имиња.

Аораки/Кукова Планина е највисоката планина на венецот (и во земјата) со 3.754 m. Венецот има уште 16 врва кои надминуваат 3.000 метри во височина. Голем дел од венецот е заштитен како дел од разни национални паркови, од кои позначајни се националниот парк Вестленд, Маунт Аспајринг, и Аораки/Кукова Планина. Според едно пребројување од доцните 1970-ти, Јужните Алпи имале над 3000 ледници поголеми од еден хектар, а најголемиот од нив – Тасмановиот Ледник – е долг 29 километри.

Јужните Алпи ги именувал капетанот Кук на 23 март, 1770, опишувајќи ја нивната „запрепастувачка височина“. Пред Кук ги видел и Абел Тасман во 1642, чиј опис на западното крајбрежје на Јужниот Остров честопати се преведува како „крај издигнат на високо“.

Јужните Алпи се протегаат долж тектонска граница, дел од т.н. Тихоокеански Огнен Прстен, при што Тихоокеанската Плоча на југоисток турка западно и се судира со северно насочената Индоавстралиска Плоча на северозапад. Во текот на изминатите 45 милиони години, судирањата од Тихоокеанската Плоча истиснале карпи со широчина од 20&nbsp;км образувајќи ги Алпите, иако најголемиот дел од овој истисок денес е одронет. Нагорниот раст бил најбрз во последните 5 милиони години, и ова извишување продолжува и денес благодарјќи на тектонскиот притисок, кој предизвикува земјотреси во Алпскиот Расед. И покрај значителноото извишување, највеќето релативни движења на Алпскиот Расед се странични, а не вертикални.

Бидејќи венецот е ориентиран нормално на предоминантните западни ветришта, венецот создава одлични услови за летање со едрилица. Гратчето Омарама, која е во заветрина од планините, има стекнато меѓународно реноме за неговите услови за воздушно едрење. Предоминантните западни ветришта исто така создаваат и временска појава наречена „Северозападен Лак“, каде влажниот воздух се истиснува нагоре над планините, обликувајќи облачен лак во инаку синото небо. Оваа временска појава честопати е видлива во текот на летото преку Кантербери и Северен Отаго. Тамошниот северозападен ветер е фенски ветер сличен на Чинукот во Канада, каде влажните ветришта удираат во планинските венци и го истиснуваат воздухот нагоре, така разладувајќи го воздухот и кондензирајќи ја влажноста во дожд, па со тоа се добиваат суви топли ветрови во спуштениот воздух во заветрина на планините.

## Наводи
center|thumb|1080px|Панорамски поглед на дел од Јужните Алпи зиме од врвот Хамилтон, на венецот Крејгиберн.
right|thumb|Поглед на Јужните Алпи од низински пат.


Категорија:Планински венци во Нов Зеланд
Категорија:Планини во Нов Зеланд
Категорија:Фјордленд
Категорија:Западно Крајбрежје (Нов Зеланд)
Категорија:Кантербери (регион)
Класификација на климата

[thumb|350px|Системот на класификација по животни појаси на [Лезли Холдриџ е систем на класификација на климата.]]
**Класификацијата на климата** во системи е начин на групирање на климите во светот. Ваквата класификација може да е во потесна врска со биомските категории, бидејќи живиот свет во некој даден предел зависи од климата. Веројатно најзастапениот систем на класификација на климата е Кепеновата класификација на климата.

Некои системи на класификација на климата:

* Индекс на сувост
* Кепенова класификација на климата
* Холдриџови животни појаси

## Поврзано
* Биом
* Екозона
* Географски појас


Категорија:Клима
Категорија:Климатологија
Клима
Blizoo

thumb|250px|Логото на компанијата, користено од 2012 година наваму

**Blizoo** беше најголем оператор на Електронска Комуникациска Мрежа во Македонија. Создадена е со обединување на 13 кабелски оператори од Македонија, од страна на група стратешки американски инвеститори.

Нуди повеќе сервиси и разновидни пакети за своите корисници,како Кабелска Аналогна ТВ, Кабелска Дигитална ТВ, Кабелски Интернет (docsis), Кабелски Интернет (LAN), Фиксна Телефонија.

На 11 ноември 2011 година Близу (Blizoo)http://blizoo.mk/index.html го купи КејблТел. 

На 11 мај 2016 година Близу се спои со Vip operator.

## Наводи

## Надворешни врски
* Официјално мрежно место 

Категорија:Македонски кабелски оператори
Категорија:Телекомуникациски претпријатија од Македонија
Категорија:Престаноци во 2011 година во Македонија
Ефи Тоди

**Ефи Тоди** () е грчка пејачка што пее традиционална грчка и поп-музика. Потекнува од Кардица. Нејзината музичка кариера започнала во 1984 година и до 2006 година пеела само песни во грчки во традиционален стил.

Од март 2009 Тоди се има појавувано на телевизија тврдејќи дека открила посебна духовна моќ во себеси што наводно ѝ овозможува да им помага на луѓето и да ги лечи. Таа исто така тврдела дека гледала божји визии, што многу го вознемирило нејзиното семејство .

Горенаведеното довело до сместување на Тоди во клиниката за ментални болести во болницата Сисманоглеон

## Албуми

### Live albums

### CD singles

## Наводи


Категорија:Живи луѓе
Категорија:Грчки поп-пејачи
Категорија:Родени во 1964 година
Ментор

Во старогрчката митологија, **Ментор** (грчки: *Μέντωρ / Méntōr*; *Μέντορος*) бил син на Алкум, а како постар, пријател на Одисеј. Кога Одисеј заминал да учествува во Тројанската војна го назначил Ментор за чување на неговата палата, и за воспитувач и заштитник на неговиот син Телемах. Кога Атена го посетила Телемах го зазела ликот на Ментор за да се прикрие од додворувачите на Пенелопа, мајката на Телемах. Преобразена во Ментор, го охрабрува Телемах да им се спортистави на додворувачите и да змине во потрага по својот татко.

Кога Одисеј се враќа во Итака, Атена (преобразена во Ментор) зазема облик на ластовица  и стрелите на додворувачите немаат никаков ефект на него.

## Ментор како поим

Првата забележана модерна употреба на зборот може да се најде во книгата „Авантурите на Телемах“ (), од францускиот писател Франсоа Фенелон Во книгата главниот лик е токму овој Ментор. Книгата е издадена во 1699 и била многу популарна XVIII век и модерната примена на зборот може да кажеме дека произлегува токму од тука.

Ова е значењто на денешната употреба на зборот **ментор**: верен пријател, советник и наставник, или најчесто поискусна личност.  Некои професии имаат „менторски програми“ во кои новодојдениците се ставани во пар со поискусни луѓе, кои ги советуваат и им служат за пример во понатамошниот развој. Училиштата честопати нудат вакви програми на новите ученици или на ученици со потешкотии.

Денес менторите нудат компетентност на помалку искусни поединци за да им помогнат да ги унапредат своите кариери, да го издигнат своето образовине и да ги рашират своите познанства. Во многу облсти луѓето имаат придобивки од менторската врска, на пример:

* Писатели - Х. Ф. Лавкрафт бил ментор на Роберт Блох, Кларк Ештон Смит и Роберт И. Хауард
* Стопанственици - Фреди Лејкер бил ментор на Ричард Бренсон
* Политичари - Аристотел бил ментор на Александар Македонски
* Режисери - РРоџер Корман бил ментор на Френсис Форд Копола, Мартин Скорсезе, Рон Хауард, Питер Богданович, Џонатан Дем, Џо Данте, Џејмс Камерон, Џон Сејлс; Мартин Скорсезе, пак, бил ментор на Оливер Стоун
* Глумци - Лоренс Оливие бил ментор на Ентони Хопкинс; Мартин Ландaу бил ментор на Џек Николсон; Мел Гибсон бил ментор на Хит Леџер
* Музичари - Јохан Кристијан Бах бил ментор на Волфганг Амадеус Моцарт
* Филмови - Оби-ван Кеноби бил ментор на Анакин Скајвокер и неговиот син Лук Скајвокер
* Телевизија - Миранда Бејли била ментор на Мередит Греј, Кристина Јанг, Џорџ О‘Мали, Алекс Карев и Изи Стивенс. Кристина Јанг е ментор на Лекси Греј.

## Наводи

Категорија:Ликови од Одисеја
Аерофон

**Аерофон** — група музички инструменти кои произведуваат звук пред сè со вибрирање на воздухот во нивното тело , без употреба на жици или мембрани. Тоа е една од четирите главни групи на инструменти во класификацијата на изворната шема на музички инструменти на Хорнбостел-Закс.

Хорнбостел-Заксовиот систем ги дели аерофоните според тоа дали воздухот кој вибрира е содржан во инструментот или не.

Првата група (41) ги вклучува инструментите каде воздухот кој вибрира не се содржи во самиот инструмент и таквите инструменти се нарекуваат *слободни аерофони*. Во оваа група се вклучени инструментите како што е хармониката, како и многу инструменти кои по грешка од повеќето луѓе се нарекуваат дувачки инструменти, како што се сирената и камшикот.

Втората група (42) ги вклучува инструментите каде воздухот кој вибрира се содржи во самиот инструмент и таа ги вклучува скоро сите инсгтрументи кои генерално се нарекуваат дувачки - вклучувајќи го дидгеридуто, на исток, и блех инструментите, на запад, како што се флејтата, обоата и тромбонот.

Покрај тоа, многу силни звуци можат да бидат произведени со звучна експлозија во внатрешноста на звучните шуплини. Инструментите како што е калиопата (свирче на пареа), како и пирофонот можат да се вклучат во втората група.

## Наводи


Категорија:Музички инструменти
Категорија:Зборови што ги нема во ТРМЈ
Категорија:Грцизми
Чинели

thumb|235px|класични парни или клеш (clash) чинели
**Чинели** — ударни музички инструменти од групата идиофони. Имаат облик на чинија, низ чија средина е провлечена кожа заради полесно држење .

Се користат во пар, а најчесто се изработуваат од бронза. Звукот се добива на два начина:
* 1. со удирање една од друга
* 2. со удирање со педал, кога стојат на статив

Чинелите се користат во сите оркестри, како придружни инструменти, а поретко како солистички инструменти.

## Видови
* Парни чинели (Clash cymbals)
* Висечки чинели (Suspended cymbal)
** Рајд (Ride cymbal)
** Креш (Crash cymbal)
** Хај-Хет (Hi-hat cymbal)
** Сплеш (Splash cymbal)
** Кинески (China cymbal)
** Црцоречки (Sizzle cymbal)
* Чинели за на прсти (Finger cymbals)

Генерално, чинелите се со пречник од 14" (инчи) (35,5 см), многу често со 12", 13" или 15". Сплеш чинелите се со пречник од 8" - 13", креш чинелите 14" - 20" и рајд чинелите 20" - 24".

## Надворешни врски
* Интелект скриен зад чинели

## Наводи

Категорија:Ударни инструменти
Категорија:Воена музика
Казу

thumb|270px|Метално казу
**Казу** е дувачки инструмент од групата на мембранофоните инструменти.

Тој претставува цевчеста свирка со отвори од двата краја, при што едниот е стеснет. На околу две третини од должината на инструментот има уште еден кружен отвор. Овој отвор води до една мала комора, каде што има восочна мембрана. Мембраната, која на рабовите е прицврстена со прстен, може слободно да вибрира.

При зборување или пеење во казу, тој на звукот му дава тембр на бас. Казу е инструмент кој потекнува од Америка.

Најчесто е изработен од метал, а понекогаш и од пластика.

## Наводи

Категорија:Музички инструменти
Категорија:Дувачки инструменти
Категорија:Зборови што ги нема во ТРМЈ
Тарол

thumb|190px|Бразилски тарол
**Тарол** (португ. *tarol*, a се среќава и под називот caixa) е удирачки инструмент од групата на мембранофоните инструменти. Потекнува од Бразил и се користи при изведба на самба, како и во португалските воените оркестри.

Таролот претставува еден вид мал тапан, направен од плиток метален цилиндар на кој од двете страни се растегнати природни или, почесто, вештачки кожи, при што горната се нарекува „повикувачка“ („the calling skin“), а долната – „одговарачка“ („the answer skin“). На дното на таролот е поставена мрежа од четири жици за бас-гитара. Инструментот се носи на рамото и на него се свири со две дрвени палки.

Во бразилските удирачки оркестри (*[[:en:Bateria|bateria]]*) таролот ја исполнува функцијата на кастањетите во шпанската музика — го определува ритамот на мелодијата и има придружна улога кај сурдото.

## Наводи

Категорија:Ударни инструменти
Мембранофон

[thumb|250px|[Тимпаните спаѓаат во котлести мембранофони]]
**Мембранофон** е кој било музички инструмент што произведува звук првенствено по пат на вибрирање на растегната мембрана. Тој спаѓа во една од четирите главни поделби на инструментите во оригиналниот систем на Хорнбостел-Закс за класификација на музчките инструменти.

Повеќето мембранофони се тапани. Хорнбостел-Закс ги дели тапаните на три основни видови: 
* *удирачки тапани*, каде кожата се удира со палка, со рака или со нешто друго;
* *стринг (жичени) тапани*, каде што непосредно до кожата има растегнати жици, кои своите вибрации ги пренесуваат на кожата;
* *фрикциони (триечки) тапани*, каде едно движење во вид на триење предизвикува вибрирање на кожата (вообичаениот вид има палка која поминува низ отвор на кожата која се влече напред-назад).

Исто така, има и еден друг вид на мембранофон, наречен *пејачки мембранофон*, од кои најпознат вид е казуто. Овие инструменти го изменуваат звукот што претходно е произведен од нешто друго, обично човечки глас, предизвикувајќи вибрирање на кожата заедно со нив.

## Наводи

Категорија:Ударни инструменти

Категорија:Зборови што ги нема во ТРМЈ
Бонго (инструмент)

thumb|240px|Пар бонго
**Бонго** (шпан.: bongo) е удирачки инструмент од групата на Афро-Кубански мембранофони инструменти. Нема определена височина. 

Составен е од два мали поврзани тапани со по една кожа, од кои едниот е поголем и на шпански се нарекува *hembra* (женски), а другиот е помал и се нарекува *macho* (машки). По нив се удира со раце или прсти.

## Надворешни врски
* Лондонски изработувач на бонго тапани почина од болеста антракс

## Наводи

Категорија:Ударни инструменти
Конга

thumb|250px|Пар конга
**Конгa** e удирачки инструмент од групата на мембранофоните инструменти, по потекло од Африка.

Конгата е висок, тенок инструмент, изработен од дрво или фиберглас, со една растегната кожа. Вообичаената должина од дното до врвот изнесува 75 см и обично се свири седејќи. Доколку се монтирани држачи, може да се музицира стоејќи.

На конгата се свири со раце без палки, слично како кај бонгото, тарабуката и сл. Обично се свири во групи од две до четири конги. Карактеристични се за афро-кубанската и латиноамериканската музика. Конга е традиционален инструмент во изведбата на румба, а лицето што удира на конга, на шпански се вика *conguero*.

## Наводи

Категорија:Ударни инструменти
Абурукува

**Абурукува** е удирачки инструмент, еден вид отворен тапан што го користи населението од етничката група Акани, во Гана . 

Тој има форма на шише и кожата на врвот е прицврстена со штипалки. На него обично се удира со закривени стапчиња. Звукот на абурукувата наликува на пеењето на птица со истото име.

## Наводи

Категорија:Музички инструменти
Категорија:Ударни инструменти
Категорија:Зборови што ги нема во ТРМЈ
Список на градови во Босна и Херцеговина

Ова е список на градовите во Босна и Херцеговина кои имаат над 10,000 жители.

## Поврзано
* Општини во Босна и Херцеговина
* Општини во Република Српска
* Градови во Република Српска

## Наводи

## Надворешни врски
* Прелиминарни резултати на Пописот 2013 
* Резултати за Република Српска 2013 
* Резултати за Федерација БиХ 2013 

Категорија:Градови во Босна и Херцеговина
Босна и Херцеговина
Комплицирано е (филм)

**Комплицирано е** (англиски: *It's complicated*) е американски филм (од жанрот комедија) од 2009 година. Како главни улоги се појавуваат Мерил Стрип, Стив Мартин и Алек Болдвин.

## Кратка содржина
Џејн е веќе 20 години разведена од својот бивш маж Џејк. Мајка е на три возрасни деца а воедно е и сопственичка на успешен ресторан во Санта Барбара, а успева да одржува пријателка врска и со Џејк, кој од нивниот развод повторно се оженил, за многу помладата Агнес. Џејн и Џејк заедно ќе отидат на прославата за дипломската на нивиот син, а притоа и на потполно невин ручек... Кој сепак нема да се претпостави толку невин, откако двајцата завршуваат во кревет. Во целата збрка ќе се вплетка и архитектот Адам, кој се заљубил во Џејн и ќе сфати дека се наоѓа во прилично чуден љубовен триаголник.

## Улоги
* Мерил Стрип - Џејн Адлер
* Стив Мартин - Адам Рејнолдс
* Алек Болдвин - Џејк Адлер
* Хантер Париш - Лук Адлер
* Џон Красински - Харли Адлер
* Лејк Бел - Агнес
* Дерил Сабара - Едвард

## Награди и номинации

## Златен Глобус 2010
* Најдобар филм (комедија/мјузикл) **номинација**
* Најдобра глумица (комедија/мјузикл) **номинација**
* Најдобро филмско сценарио (Ненси Мајерс) **номинација**

## Надворешни врски
* Официјално мрежно место
* Семрежна филмска база на податоци
* Бокс Офис Мојо

Категорија:Филмови од 2009 година
Категорија:Филмски комедии
Категорија:Филмови на англиски јазик
Категорија:Филмови на Ненси Маерс
Категорија:Американски филмови
Категорија:Филмови со Мерил Стрип
Категорија:Филмови со Алек Болдвин
Категорија:Филмови со Стив Мартин
Индустриски култури

[thumb|290п|Поле со [памук]]
Поимот **индустриски култури** опфаќа група 4 на земјоделски култури чие производство служи како суровина во прехранбената и другите лесни индустрии.

За разлика од житните (цереалии) и мешункастите (бобови), културите од оваа група припаѓаат на различни ботанички семејства и значително се разликуваат, како според морфолошките одлики, така и според биолошките услови и технологијата и начинот на одгледување.

## Групи
Културите кои се сметаат за индустриски, се обединети во следните подгрупи:
* Коренести култури (шеќерна репка, голица)
* Маслодајни култури (маслодајна репка, сончоглед, соја, сусам, афион)
* Влакнодајни култури (лен, коноп, памук)
* Специјални култури одгледувани на плантажи (тутун, хмељ)
* Лековити култури 
* Зачини (анасон, нане)

## Значење
Индустриски култури имаат големо влијание врз економијата на една земја, бидејќи обезбедуваат суровини за производство, што битно ја намалува потребата за увоз.

Освен тоа, со одгледувањето на индустриските култури се овозоможува подигање на приходите од земјоделското поризводство и се обезбедува економски развој за руралните средини.

## Примери на индустриски култури
Пример за индустриски култури се земјоделските култури од кои се добива суровина за производство на влакна за облека. Такви се лен, коноп, памук, тутун или свила. Влакнодајните култури се меѓу најчестите и најзастапените индустриски култури. Тие се различни од културите кај кои плодовите можат веднаш да се користат и кои во одредени моменти произведуваат и суровини за индустријата.

## Негативни ефекти
Негативните ефекти од производството на индустриски култури не се поради самите растенија кои се одгледуваат, туку од користењето хемиски средства и механизација за да се стимулира растот и приносот на овие култури . На тој начин, со испуштање отровни материи и гасови, се врши загадување на почвата, водата и воздухот, а на долг рок и на самите производи.

## Галерија


File:Сончогледи (Пелагонија) 13.jpg|Одгледување сончоглед во Пелагонија
File:Афион МК 04.jpg|Одгледување афион во Тиквешко
File:Prilepsko Pole - P1100099.JPG|Засаден тутун во Пелагонија



## Надворешни врски
* Индустриски култури, Културно и национално наследство на Кавадарци
* Тритикале една од најзастапените индустриски култури кај нас

## Наводи


Категорија:Земјоделски култури
Категорија:Земјоделство
Квидич

**Квидич** () или **метлобој** — измислен спорт развиен од Џ. К. Роулинг за серијалот *[[Хари Потер]]*. Опишан е како екстремно груб, но многу популарен спорт игран од вештерки и волшебници низ целиот свет. Мечевите се играат помеѓува два тима од седум играчи на летачки метли, користејќи четири топки и шест издигнати прстенести голови. Во светот ''Хари Потер'', квидичот е обожуван и игран како фудбалот кој е глобално популарен спорт.

Играта е прикажана во секоја книга освен во седмата, со што Хари игра на важна позиција за својот тим во Хогвортс. Регионални и меѓународни натпревари се споменати низ серијалот.

## Играчи и опрема
### Терени
### Топки
### Играчи
### Метли

## Надворешни врски

Категорија:Светот во Хари Потер